**Åsta Holth Vestlien** (født 13. februar 1904 på Svullrya i Grue i Solør, død 16. mars 1999 i Kongsvinger) var en norsk forfatter, kjent for flere romaner om folket sitt, skogfinner, som innvandret til Finnskogen.

Liv og virke
------------

### Bakgrunn

Hun var oppvokst på finnetorpet Sør-Revholt (derav etternavnet), og ble gift med Per Vestlien, bror av forfatteren Martin Vestlien. Av utdannelse tok hun hagebruksskole og kunst- og håndverk.

### Forfatterinne

Hun var tidlig aktiv skribent for teater med *I Luråsen* (Noregs Ungdomslag, 1929), *Gurigjenta* (1931), *Byjåla* (Noregs Boklag, 1934) og *Vegen fram* (Arbeiderteatret, 1935).

Hennes debut var fortellingene fra hjemplassen, *Gamle bygdevegen: Finnskogfortellinger* (novellesamling, Rosén forlag, 1944), etterfulgt av diktsamlingen *Porkkala-fela* (Aschehoug, 1946). Deretter utkom trilogien om farsslekta (Gyldendal), Paal Hendrikson Tyyskiäinen og hans kone Kerttei;
*Kornet og freden* (1953), *Steinen blømer* (1963) og *Kapellet* (1967), også utgitt igjen som *Finnskogtrilogien* (2002).

Hennes morsslekt (Plate) er beskrevet i en trilogi (Gyldendal): *Guldsmeden* (1958), om Berendt Plate, *Presten* (1971) om sogneprest Johan Plate i Enebakk og
*Johannes* (1975) om Johannes Gjedtjernet. I 1979 utga Åsta Holths sin selvbiografi *Piga*. 

Novellesamlingen *Nådens år* utkom i 1982, deretter kom *Fattigmanns kokebok* (1985) og sivilisasjonskritikken *Volva* (1987). Hennes siste bok var *Den blå hesten* (Solør-forlaget, 2000) om kvinnefrigjøring. Flere av bøkene er oversatt, blant annet til russisk.

Politisk var Holth Vestlien medlem i Norges Kommunistiske Parti og motstander av NATO og EU. Hun var en tid president i Republikken Finnskogen. Hennes liv er beskrevet i Sven R. Gjems' *Åsta i våre hjerter* (Finnetunet museum/Norsk Skogfinsk museum, 2003).

Randi Brenden har skrevet en artikkel i Norsk biografisk leksikon, basert på hennes egen doktoravhandling (2004). I 1995 ble hun hedret med en byste av kunstner Skule Vaksvik.

Hun står bak dagens Finnskogsbunad.

Spisning av nävgröt och stekt fläsk. Foto Nils Keyland
En egen permanent utstilling kalt **Åsta Holth-museet** ble åpnet 10. juli 2004. Ved åpningen holdt Finlands ambassadør til Norge en tale  der han fremhevet Åsta Holths innsats for Finnskogen og skogfinsk kultur. Åsta Holth-museet drives av Norsk Skogfinsk Museum, og er åpent for publikum om sommeren.

Utmerkelser
-----------

* Kongens fortjenstmedalje i gull
* Sunnmørsprisen 1955, for *Kornet og Freden*
* Melsom-prisen 1956
* Gyldendals legat 1963
* Språklig samlings litteraturpris 1964,
* Doblougprisen 1977
* Norsk-finsk kulturpris 1992.
* Hedmark fylkeskommunes kulturpris, 1995
* Ridder av 1. klasse av *Finlands løves orden*, 1994

Referanser
----------

1. 1 2   nbl.snl.no[Hentet fra Wikidata]
2. ↑  Åsta Holth Piga. Selvbiografi, Oslo 1979 side 144-45 «Eg har ikkje dikta noen bunad, eg har leita opp den som har vori,.» ... «fotografier av Nils Keyland» ... ««Spising av nävgröt och flesk» hette fotoet»
3. ↑  Fotografi av Nils Keyland. :Spisning av nävgröt och stekt fläsk i en värmländsk-finsk rökstuga. Grötbitarna doppas i fläskpannan, och för varje munsbit gröt bites ett stycke av fläsket, som hålles i andra handen. Bakom pannan står grötkoppen och längst bak på bordet ett svarvat träfat med mjölk att njuta till efterrätt. Digitalmuseum.se.
4. ↑  Landet rundt, NTBtekst 27. juli 1994.

Eksterne lenker
---------------

* Finlands ambassadør til Norge - tale 10. juli 2004
* (no) Åsta Holth hos Gyldendal Norsk Forlag
* Digitaliserte bøker av Holth i Nasjonalbiblioteket.


|  |  |  |
| --- | --- | --- |
| Forrige mottaker:Bergljot Hobæk Haff | **Vinner av Gyldendals legatdelt med Arnold Eidslott og Ola Viker**(1963) | Neste mottaker:Aslaug Låstad Lygreog Odd Hølaas |
| Forrige mottaker:Mikkjel Fønhus | **Vinner av Språklig samlings litteraturpris**(1964) | Neste mottaker:Kåre Holt |
| Forrige mottaker:Sigbjørn Hølmebakk | **Norsk vinner av Doblougprisen**(1977) | Neste mottaker:Harald Sverdrup |
| Forrige mottaker:Vidar Sandbeck | **Hedmark fylkeskommunes kulturpris**(1995) | Neste mottaker:RingsakerOperaen |

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** SUDOC
 |